jkorsvik/nowiki_second_scrape_merged huggingface dataset:
Rødhyll

Rødhyll (Sambucus racemosa) er en art i moskusurtfamilien som vokser i Europa, tempererte deler av Asia, og nordlige og midtre deler av Nord-Amerika. I Norge regnes den som en fremmed art, og på Fremmedartslista 2018 er den plassert i kategorien svært høy risiko. Den vokser i flommarksskogsmark, skog og andre fuktige habitater. 


== Beskrivelse ==
Den ofte tre-aktige busken blir 2-6 meter høy. Når den er frittvoksende, og ikke beskjæres, får busken en avrundet form. Stammen har lys gråbrun farge.Bladene sitter motsatt på grenene,  det vil si to og to blader på hver side i samme høyde. Hvert enkelt blad er ulikefinnet.  Det innebærer at bladet er sammensatt av flere mindre blad, kalt småblad, som sitter overfor hverandre to og to på bladstilken som ender i et småblad.
En annen art som også går under navnet «rødhyll» er Sambucus pubens. Tidligere ble begge disse artene behandlet som varianter innen samme art.


== Bruk ==
Forskjellige deler av planten kan gi forgiftninger. I motsetning til svarthyll har frukter av rødhyll ikke litt brukt noe særlig i næringsmidler.Trost spiser bærene og hjort beiter på buskene.


== Referanser ==


== Eksterne lenker ==
(en) rødhyll i Encyclopedia of Life 
(en) rødhyll i Global Biodiversity Information Facility 
(no) rødhyll hos Artsdatabanken 
(sv) rødhyll hos Dyntaxa 
(en) rødhyll hos ITIS 
(en) rødhyll hos NCBI 
(en) rødhyll hos The International Plant Names Index 
(en) rødhyll hos Tropicos 
(en) Kategori:Sambucus racemosa – bilder, video eller lyd på Wikimedia Commons 
(en) Sambucus racemosa – galleri av bilder, video eller lyd på Wikimedia Commons 
Sambucus racemosa – detaljert informasjon på Wikispecies
Bortala (Bortala)

Bortala eller Börtala eller Bole (tradisjonell kinesisk: 博樂, forenklet kinesisk: 博乐, pinyin: Bólè; uigurisk: بۆرتال / Börtala) er et byfylke i den autonome region Xinjiang i Folkerepublikken Kina. Det tilhører det autonome prefektur Bortala (Bortala Monggol Zizhizhou).  
I 1999 telte det 212 969 innbyggere.


== Referanser ==


== Eksterne lenker ==
Offisielle nettsider
Kart over byen Bole
Wenquan

Wenquan eller Arixang (kinesisk: 温泉县; pinyin: Wēnquán Xiàn; uigurisk: ئارىشاڭ ناھىيىسى / Arişang Nahiyisi) er et fylke i det autonome prefektur Bortala i den autonome region Xinjiang i Folkerepublikken Kina. 
Befolkningen var på 71 758 innbyggere i 1999.


== Kulturminner ==
Arixatesteinmenneskegravene (Arixiate shiren mu), tujue-graver fra Sui- og Tang-dynastiets tid, ble i 2006 oppført på Folkerepublikken Kinas liste over kulturminner.


== Referanser ==


== Eksterne lenker ==
Bo'ertala gumu shiren 博尔塔拉古墓石人
Arixiate shiren mu cheng "guobao"
Arixiate shiren mu
Felipe Camiroaga

Felipe Camiroaga (født 8. oktober 1966 i Santiago de Chile, død 2. september 2011) var en chilensk programleder og sporadisk skuespiller. 
Camiroaga studerte journalistikk ved Universidad Las Condes før han begynte å studere teater og skuespill ved Escuela Fernando González. Han skal hatt baskisk, tysk og peruanske avstamning. Camiroaga begynte sin karriere på chilensk TV i 1988 som produksjonsassistent for Extra jóvenes, et tenårings-orientert TV-program i Chilevisión. I 1992 ble han ansatt ved kanalen TVN. Camiroaga var med-produsent for et morgen-talkshow som het Buenos días en Todos på denne kanalen, en stilling han hadde fra 2005. 
Camiroaga presenterte også et talkshow på kvelden som het Animal Nocturno på samme stasjon. Han var en av de mest populære TV-personlighetene i Chile på tidspunktet for hans død. Den 2. september 2011 døde Camiroaga da flyet han var ombord styrtet i havet mens det prøvde å lande ved en flyplass. Chiles forsvarsminister Andrés Allamand uttalte at det var svært usannsynlig at noen av passasjerene hadde overlevd ulykken, og at alle sammen trolig døde umiddelbart etter krasjet. 


== Referanser ==


== Eksterne lenker ==
(en) Felipe Camiroaga på Internet Movie Database 
(en) Felipe Camiroaga hos The Movie Database 
Felipe Camiroaga's Twitter account
Wigwam

For musikkgruppa, se Wig Wam.
Wigwam er en bolig for flere algonkinsk-talende indianerstammer. De engelske kolonistene tok ordet fra abenaki-språket, og det kom på trykk for første gang i 1634. Opprinnelig viste wigwam til de kuppelformede og ovale hyttene av forskjellig størrelse som ble brukt i den nordlige delen av det austlige skogområdet, hovedsakelig i statene i New England og rundt De store sjøer. Disse var som regel tekket med sederbark eller bjørkenever over et rammeverk av sammenbundne og avbøyde greiner. Den koniske varianten i det subarktiske området blir også av og til kalt wigwam i stedet for tipi.
De vestlige apachene brukte en lignende kuppelforma hytte, dekket av greiner og strå, som blir kalt wickiup. Wichitaene på prærien bodde også i runde stråhus store deler av året og reisende begynte tidlig å bruke wigwam som fellesbegrep for de fleste typer indianske bosteder.


== Eksterne lenker ==
(en) Wigwam or Wickiup – kategori av bilder, video eller lyd på Commons
Qitai

Qitai (kinesisk: 奇台县; pinyin: Qítái Xiàn; uigurisk: گۇچۇڭ ناھىيىسى / Guçung Nahiyisi) er et fylke i den autonome region Xinjiang i Folkerepublikken Kina. Det ligger under det autonome prefektur Changji.
Befolkningen er på 230 901 innbyggere i 1999.


== Referanser ==


== Eksterne lenker ==
Lokalregjeringens hjemmesider Arkivert 6. juli 2019 hos Wayback Machine.
Joost van den Vondel

Joost van den Vondel (født 17. november 1587 i Köln, død 5. februar 1679 i Amsterdam) var en nederlandsk lyriker og dramatiker. Han ble født i Köln som sønn av mennonitiske foreldre som var flyktet fra Antwerpen på grunn av religiomsforfølgelse; i 1596 bosatte familien seg i Amsterdam. 
I 1640 ga han ut Gebroeders; den første tragedien etter gresk mønster og en  milepæl i europeisk dramatisk diktning. Lucifer fra 1654 regnes imidlertid som hans hovedverk, den har blitt oversatt til flere språk og inspirerte for eksempel John Milton til Det tapte paradis.
I tillegg til å være forfatter var han også en ledende forkjemper for religiøs frihet i Nederlandene og konverterte til katolisismen i 1641. Det hadde vært forbud mot å praktisere annet en kalvinistisk protestantisme siden 1619, men Amsterdams bystyre holdt hånden over ham. 
Vondel var på besøk i København to ganger og skrev flere dikt om personer han hadde møtt ved det danske hoff. Han har også skrevet et dikt om slaget på Bergens våg, den norske gjendiktningen er ved  H.H. Holm.


== Verk – utvalg ==
Gijsbreght van Aemstel (1637), historisk drama
Gebroeders (1640), De syv brødre på norsk i Kåre Langvik-Johannessens oversettelse
Salomon (1648),
Lucifer (1654, i norsk gjendiktning i 1987
Jephta (1659).


== Referanser ==


== Eksterne lenker ==
(en) Joost van den Vondel – kategori av bilder, video eller lyd på Commons 
(en) Joost van den Vondel på Internet Movie Database 
(en) Joost van den Vondel på Discogs 
(en) Joost van den Vondel på MusicBrainz 

(no) Publikasjoner av Joost van den Vondel i BIBSYS
Limehouse stasjon

Limehouse stasjon er en jernbane- og lettbanestasjon i Limehouse i London. Den ligger i kollektivsone 2 og blir betjent av c2c og Docklands Light Railway. 
Stasjonen åpnet 1840 med to plattformer på London and Blackwall Railway, 1854 ble to nye plattformer tatt i bruk da London, Tilbury og Southend jernbane ble åpnet. Linjen på London and Blackwall Railway er idag del av Docklands Light Railway.


== Kilder ==
Limehouse jernbanestasjon
Limehouse DLR-station Transport for London (Engelsk)


== Eksterne lenker ==
(en) Limehouse railway station – kategori av bilder, video eller lyd på Commons
Lammanuten

Lammanuten er med sine 631 meter over havet det høyeste fjellet i Tysvær kommune nord i Rogaland. Det er mulig å se både Folgefonna og Stavanger fra toppen.


== Se også ==
Fjell i Rogaland
Liste over landemerker i Tysvær


== Referanser ==
Westferry DLR-stasjon

Westferry DLR-stasjon er en stasjon på Docklands Light Railway i Limehouse i London. Den ligger i kollektivsone 2. 
Stasjonen har fått navn etter Westferry Road, en av to veier som gikk til et fergested på sydspissen av Isle of Dogs, den andre veien hadde navnet East Ferry Road. Det finnes verken et sted eller en ferge med navnet Westferry.


== Eksterne lenker ==
(en) Westferry DLR station – kategori av bilder, video eller lyd på Commons
Stefano Domenicali

Stefano Domenicali (født 11. mai 1965 i Imola i Italia) er en italiensk næringslivsleder som var teamsjef for Scuderia Ferrari i Formel 1. Han tiltrådte i 2008 da han etterfulgte Jean Todt. Han gikk av i 2014 og ble erstattet av Marco Mattiacci. Domenicali er sønn av en framstående bankmann i Imola. Han studerte forretningsadministrasjon og økonomi ved Universitetet i Bologna, hvor han ble uteksaminert i 1991.


== Karriere ==
Han begynte i Ferrari i 1991, umiddelbart etter han avsluttet studiene, og arbeidet i selskapets regnskapsavdeling. Året etter gikk han til Scuderia Ferrari, hvor han fra 1992 til 1994 var han løpsdirektør på Ferraris egen bane på Mugello, hvor han hadde ansvaret for ombyggingen av banen. og også fikk erfaring med MotoGP, DTM og andre internasjonale racingmesterskap. I 1995 ble han utnevnt til personalsjef i Ferraris sportsavdeling og året etter fikk han i tillegg ansvaret for forholdet til sponsorene. I desember 1996 tiltrådte han som leder innen Scuderia Ferrari, en stilling han hadde til januar 2001, da han ble overflyttet til en ny stilling som logistikksjef. Etter bare kort tid i den jobben var han i 2002 tilbake i en sentral rolle, nå som F1-teamets sportsdirektør. Han har vært Adminstrerende dirketør hos Lamborghini
Og er nå Nåværende Administrerende dirketør for Formel 1
Den 12. november 2007 annonserte Ferrari at Stefano Domenicali skulle overta Jean Todts tidligere stilling som direktør for Ferraris Formel 1-team, og dermed bli teamsjef for 2008-sesongen. Under hans ledelse vant Ferrari konstruktørmesterskapet i 2008, før de gjennomførte en mindre konkurransedyktig 2009-sesong, hvor de bare vant et eneste løp. I 2010 vant Ferrari-teamet fem løp og ble nummer tre i konstruktørmesterskapet, etter Red Bull Racing og McLaren. I 2011 oppnådde teamet en fjerdeplass i førermesterskapet for Alonso, med Massa to plasser bak. I 2012 var Fernando Alonso svært nær ved å ta tittelen, til tross for en lite konkurransedyktig bil. Han og Ferrari tok tre løpsseire og kom på andreplass både i fører- og konstruktørmesterskapet. Domenicali gikk av som teamsjef for Ferrari i april 2014.


== Referanser ==
Poplar DLR-stasjon

Poplar DLR-stasjon er en stasjon på Docklands Light Railway (DLR) i Poplar i London. Den ligger i kollektivsone 2. 
DLR's hoveddepot ligger ved stasjonen.


== Eksterne lenker ==
(en) Poplar DLR station – kategori av bilder, video eller lyd på Commons
Tarmgrønske

Tarmgrønske  (Ulva intestinalis) er en grønnalge i slekten Ulva som omfatter 11 arter i Norge.
Tarmgrønske finnes i både i saltvann og brakkvann, og forurenset, næringsrikt vann langs hele kysten. Kan også finnes i fjærepytter og på fjell høyt oppe i fjæra. Tidligere kjent som Enteromorpha intestinalis, inntil genetiske tester viste at den tilhørte slekten Ulva sammen med blant andre havsalat.


== Kjennetegn ==
Tarmgrønske  kjennetegnes som lang og hul, samtidig oppblåst med uregelmessige innsnøringer. Den består av to cellelag, adskilt slik at algen blir hul og gassfylt. En nærstående art, greinet tarmgrønske, kan lett forveksles med denne.
Arten tarmgrønske Ulva intestinalis, er ugrenet og inntil 30–40 cm. høy, ofte å finne i fjærepytter.


== Referanser ==


== Kilder ==
Tarmgrønske på Store norske leksikon


== Eksterne lenker ==
(en) tarmgrønske – oversikt og omtale av artene i WORMS-databasen 
(en) tarmgrønske i Encyclopedia of Life 
(en) tarmgrønske i Global Biodiversity Information Facility 
(no) tarmgrønske hos Artsdatabanken 
(sv) tarmgrønske hos Dyntaxa 
(en) tarmgrønske hos ITIS 
(en) tarmgrønske hos NCBI 
(en) Kategori:Ulva intestinalis – bilder, video eller lyd på Wikimedia Commons
West India Quay DLR-stasjon

West India Quay DLR-stasjon er en stasjon på Docklands Light Railway (DLR) ved West India Quay i London. Den ligger i kollektivsone 2. 


== Eksterne lenker ==
(en) West India Quay DLR station – kategori av bilder, video eller lyd på Commons
Erfan Zeneli

Erfan Zeneli (født 28. desember 1986) er en finsk fotballspiller med røtter fra Kosovo, som spiller for den finske klubben AC Kajaani.


== Referanser ==


== Eksterne lenker ==
(en) Erfan Zeneli – FIFA 
(en) Erfan Zeneli – Transfermarkt 
(en) Erfan Zeneli – national-football-teams.com 
(en) Erfan Zeneli – WorldFootball.net 
(en) Erfan Zeneli – Soccerway 
(en) Erfan Zeneli – EU-Football.info 
(en) Erfan Zeneli – FBref 
(es) Erfan Zeneli – as.com
Lewisham stasjon

Lewisham stasjon er en jernbane- og lettbanestasjon i Lewisham i London. Den ligger i kollektivsone 2 og blir betjent av c2c og Docklands Light Railway (DLR). 
Stasjonen åpnet 1849 med to plattformer på North Kent Line, 1. januar 1857 ble to nye plattformer på South Eastern Main Line åpnet. Forbindelsen med DLR ble tatt i bruk 1999.


== Eksterne lenker ==
(en) Lewisham station (London) – kategori av bilder, video eller lyd på Commons
Liste over norske landslagsspillere i fotball for herrer

Liste over norske landslagsspillere i fotball for herrer er en oversikt over samtlige norske fotballspillere, innbyttere inkludert, som har spilt landskamp for Norges herrelandslag i fotball siden Norges første landskamp mot Sverige den 12. juli 1908 og frem til dags dato. Listen inneholder også spillernes totale kamper og mål for Norge.
Spillerne er i utgangspunktet sortert alfabetisk etter etternavn, mens kolonnen tidsepoke viser debutår og eventuelt siste spilte år for Norges herrelandslag. Kolonnen klubber viser spillerens klubbtilhørighet, og er satt opp i kronologisk rekkefølge i de tilfeller hvor spilleren har representert flere klubber. For alternativ sortering, trykk på de ulike parameterne i den øverste kolonnen.


== Spillere ==
Sist oppdatert 20. november 2022.


== Eksterne lenker ==
Fotball.no – Norge Menn Senior A, Norges Fotballforbund 1908–dd
Rsssf.no – All-time national team players (Utarbeidet av Thomas Søfting).
Ghinda

Ghinda er en by i Northern Red Sea-regionen i Eritrea. Den ligger mellom Asmara og Massawa.
Ghinda er et område hvor det dyrkes frukt og grønnsaker. De fleste av befolkningen som bor i Ghinda er  Tigre folket. Ghinda er sentrum for det Tigre folket og 100% av Tigre folket er sunni muslimer. De første sitrusplantasjene ble opprinnelig plantet av Carlo Cavanna, en italiener fra Centenaro som ledet byggingen av den eritreiske jernbanen under det italienske styret.
Ghinda og den eritreiske revolusjonen. Byen Ghinda var også vitne til moderne kriger mellom de etiopiske fiendestyrkene og de eritreiske revolusjonære krigerne, og en av de mest berømte av disse slagene er overføringsprosessen, der Ghinda hadde tilstedeværelse, da dens strategiske beliggenhet spilte en viktig rolle i suksessen til operasjonen, som igjen var den siste neglen som revolusjonærene banket inn i den etiopiske fiendens kiste.
Byen Ghinda har gitt tusenvis, av sin egen innbyggere til de eritreanske frigjøring grupper, ettersom de ikke var revolusjonens gjester, men de bidro heller blant grunnleggerne av revolusjonen og fikk landet sitt fri fra den Etiopisk kolonis fienden. Selv om etiopisk kolonist makten hadde fulle støtte fra Sovjetiske union, USA, Storbritannia og mange andre stater, men eritreinske frigjøringskrigere fikk sitt land fra fiender med makt uansett støtten de har hatt, ble kaste ut etiopiske kolonister fra Eritrea.
Mudderstrand

Mudderstrand er en strandtype der bunnen består av mudder på grunn av organisk materiale som har rukket å bli nedbrutt. Dette har en sammenheng med hvor mye stranda eksponeres for vær. Mudderstrender har ofte en middels høy beskyttelse mot bølger og vind, slik at de organiske partiklene ikke vaskes vekk av bevegelse i vannet.


== Kjennetegn ==
En mudderstrand er ofte formet som en uthuling av landet, slik at det er lengre avstand fra fjære til det åpne havet. De har en tydelig mudrete, leireaktig grunn som kan være noe nedsynkende når den er utsatt for trykk. Det pleier også å være lite oksygen i bunnen grunnet at den organiske nedbrytningen krever oksygen av dekompositørene. Ellers er bunnen veldig næringsrik, spesielt tydelig på den rike floraen omkring epilittoralen.
Løvstakken Fotballklubb

Løvstakken Fotballklubb (stiftet 9. november 2010) er en fotballklubb fra Fyllingsdalen i Bergen som spiller sine hjemmekamper på Varden Kunstgress.  
A-laget spiller i 2013 i 5. divisjon, og består utelukkende av spillere vokst opp i området rundt byfjellet Løvstakken. Alle klubbens spillere har spilt i enten Frøya, Løv-Ham eller Bønes på aldersbestemt og seniornivå.
I klubbens første sesong i ligasystemet oppnådde Løvstakken opprykk til 6. divisjon etter å ha blitt nummer to i sin avdeling bak Mathopen. Det påfølgende året skulle bli nok en jubelsesong for Løvstakken som sikret sitt andre strake opprykk etter å ha vunnet sin avdeling i 6. divisjon på suverent vis.


== Eksterne lenker ==
Offisielt nettsted
Adi Tekelezan

Adi Tekelezan er en liten by i Anseba-regionen i Eritrea. Den ligger på ruten mellom Asmara og Cool. Den er en blomstrende handelssentrum i Eritrea med en befolkning anslått til 4 000 per 2005.


== Historie ==
Byen ble et stoppsted for de gamle kristnes pilegrimsferd til hellige steder. Området ble først befolket av det muslimske Tigre-folket, men Tigrinya-folket har senere innvandret til byen.
På 1920-tallet konstruerte italienerne Asmara-Keren motorveien gjennom byen Adi Tekelezan. På grunn av dette ble det også en svært populær hvilested og en markedsplassen vokste opp i byen. Byen var også plasseringen for italienerne for å forsvare Asmara mot dee møtende britiske styrker under andre verdenskrig.
Galteryggen tunnel

Galteryggen tunnel er en 100 meter lang veitunnel på Europavei 6 i Sarpsborg kommune i Østfold, beliggende på strekningen mellom Råde og Sarpsborg.


== Se også ==
Eidettunnelen
Veitunneler i Norge
Undersjøiske veitunneler i Norge


== Referanser ==
She’eb

She'eb er en by i Northern Red Sea-regionen i Eritrea. Den ligger på den fruktbare sletten ved foten av den østlige escarpment av det eritreiske høylandet.


== Historie ==
Byen var åsted for en massakre under Den eritreiske selvstendighetskrigen. Hele byen ble hevet og brent til grunnen i 1988, og folk som ikke hadde vært i stand til å flykte ble beordret til å montere og deretter overkjørt med tanks, mens de som forsøkte å flykte ble skutt. Massakren drepte ca 400 mennesker, inkludert mange eldre og barn som ikke hadde vært i stand til å flykte på forhånd. Den etiopiske hæren hevdet at byen var beryktet for harboring av eritreiske opprørere.
Byen har kommet siden uavhengigheten til Eritrea i 1991 (de facto) / 1993 (de jure) og er nå åstedet for en blomstrende landbruksnæringen. Den er forbundet med asfaltert vei til havnen i Massawa via Gahtelai og bruker den samme veien, det er et knutepunkt ved landsbyen Shebah med en grusvei avvikling den østlige escarpment til Serejeqa for å koble med Asmara-Keren asfaltveien, og dermed forbinder området med alle tre av Eritreas storbyer.
Chris Matthew Sciabarra

Chris Matthew Sciabarra (født 17. februar 1960)  er politisk tenker. Han er forfatter av tre vitenskapelige bøker; Ayn Rand: The Russian Radical, Marx, Hayek, and Utopia og Total Freedom: Toward a Dialectical Libertarianism og har skrevet noen kortere verker. Han redigerte også Feminist Interpretations of Ayn Rand sammen med Mimi Reisel Gladstein. Han fokuserer mest på temaene objektivisme, libertarianisme og dialektikk.
Sciabarra tok en Bachelor of Arts i historie i 1982; en Master of Arts i politikk i 1983 og en PhD i politisk filosfoi, teori og metodikk i 1988. I 1999 startet han kvartaltidsskriftet Journal of Ayn Rand Studies.


== Bibliografi ==
Trilogien om frihet og dialektikkMarx, Hayek, and Utopia, 1995. ISBN 0-7914-2615-7.
Ayn Rand: The Russian Radical, 1995. ISBN 0-271-01440-7.
Total Freedom: Toward a Dialectical Libertarianism, 2000. ISBN 0-271-02048-2.Redigerte verkerFeminist Interpretations of Ayn Rand, 1999. ISBN 0-271-01830-5. Sammen med Mimi Reisel GladsteinMonograferAyn Rand, Homosexuality, and Human Liberation, 2003. ISBN 0-958-4573-3-6.
Ayn Rand: Her Life and Thought, 1996. ISBN 1-57724-031-6.
Labor History Revisionism: A Libertarian Analysis of the Pullman Strike, 2003.
Government and the Railroads During World War I: Political Capitalism and the Death of Enterprise, 2003.AvhandlingToward a Radical Critique of Utopianism, 1988.


== Referanser ==


== Eksterne lenker ==
Dialectics & Liberty hjemmeside
Not A Blog Online Journal
The Journal of Ayn Rand Studies
Essay «Objectivism and Academe» på Enlightenment-nettstedet
Karel van Mander (1548–1606)

Karel van Mander (født 1548 i Meulebeke, død 1606 i Amsterdam), var en flamsk-født nederlandsk maler og forfatter av kunstnerbiografier.  Hans mest kjente verk er Schilder-Boeck som ble utgitt i 1604.
Karel van Mander var elev av Lucas de Heere og studerte senere under Pieter Vlerick. Han var på reise til Italia hvor han ble påvirket av manierismen, men gikk senere over til en mer realistisk stil og var en foregangsmann for denne i Nederland.
I 1583 slo han seg ned i Haarlem hvor han i 20 år arbeidet på det som skulle bli hans Schilder-Boeck. Sammen med Cornelis van Haarlem og Hendrik Goltzius grunnla han også en malerskole i byen. 

		


== Referanser ==


== Eksterne lenker ==
(en) Karel van Mander (I) – kategori av bilder, video eller lyd på Commons 
(en) Karel van Mander (I) – galleri av bilder, video eller lyd på Commons 
Chisholm, Hugh, (1911). Karel van Mander i Encyclopædia Britannica
Matevann

Matevann, tidligere benevnt fødevann (etter engelsk feedwater), er det vannet som pumpes inn i en kjel for å kompensere for damp eller varmtvann levert fra kjelen. 
Vanlig ferskvann må renses, eller oppberedes, før det kan brukes som matevann. Dette innebærer å fjerne de gassene og saltene som naturlig finnes i ferskvannet.
Pentax

Pentax er fra 2011 en del av Pentax Ricoh Imaging Company, men utgir også produkter under eget merkenavn. Selskapet ble stiftet i 1919 i Japan og produserte opprinnelig brilleglass. I dag markedsføres i hovedsak digitale speilreflekskameraer, men Pentax produserer en rekke optiske produkter, bla. kikkerter, objektiver, linseelementer til mikroskoper og medisinbruk og kameraobjektiver.


== Eksterne lenker ==
Offisielt nettsted 
(en) Pentax – kategori av bilder, video eller lyd på Commons
Matteo Montaguti

Matteo Montaguti (født 6. januar 1984) er en italiensk, tidligere profesjonell, landeveissyklist. Han la opp etter 2019-sesongen.


== Referanser ==


== Eksterne lenker ==
(en) Matteo Montaguti – ProCyclingStats 
(en) Matteo Montaguti – Cycling Archives 
(en) Matteo Montaguti – Cycling Quotient 
(en) Matteo Montaguti – CycleBase
Friedrich Wahlen

Friedrich Wahlen (født 10. april 1899 i kantonen Bern, død 7. november 1985 i Bern) var en sveitsisk politiker.
Wahlen ble valgt inn til den sveitsiske føderale råd den 11. desember 1958 og han forlot dette embetet den 31. desember 1965. Han var tilknyttet det som i dag heter det sveitsiske folkepartiet. I hans periode i politikken holdt han flere forskjellige stillinger, blant annet i justis-og politidepartementet, finansdepartementet, samt at han var president for den sveitsiske konføderasjonen i 1961. I 1982 mottok han Albert Einstein-medaljen.


== Referanser ==


== Eksterne lenker ==
(en) Friedrich Traugott Wahlen – kategori av bilder, video eller lyd på Commons 
Swiss Diplomatic Documents (DDS)